Friedrichshafen
Friedrichshafen je njemački grad na sjevernoj obali Bodenskog jezera u saveznoj pokrajini Baden-Württemberg. Ujedno je i najveći grad okruga Bodensko jezero, te iza Konstanza drugi po veličini grad na Bodenskom jezeru. U neposrednoj blizini su i gradovi Meersburg i Ravensburg u saveznoj pokrajini Baden-Württemberg, Lindau u Bavarskoj, te Bregenz u susjednoj Austriji i Romanshorn u Švicarskoj. Friedrichshafen je i najmlađi od gradova na obali Bodenskog jezera, a kao nekadašnja ljetna rezidencija kraljeva i danas privlači veliki broj posjetitelja. Sezonskom charter linijom Friedrichshafen je povezan i sa Zadrom.